proxectonos/corpus_dominio_legal_administrativo_tmp huggingface dataset:
19/02/2019 | Administración LocalMunicipal
Pontedeume
Delegación de funcións da Alcaldía-presidencia en D. José Simoes Couceiro. período do 13.02.2019 ao 17.02.2019 ambos inclusive

Por medio de decreto número 68/2019, de 13 de febreiro, resolveuse delegar a totalidade das funcións da alcaldía, segundo o seguinte: Vista a necesidade desta Alcaldía titular de ausentarse do termo municipal os días 13.02.2019 e 17.02.2019. En virtude ao establecido no artigo 47 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF): en estrato, o seguinte:”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “.//. Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO.- Delegar a totalidade das funcións da Alcaldía no 2º Tenente de Alcalde, D. José Simoes Couceiro nos seguintes termos: Período: Do 13.02.2019 ao 17.02.2019 ambos inclusive, designándoo para o antedito período na condición de Alcalde en funcións. SEGUNDO.- A presente delegación surtirá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”. …//.” Documento asinado dixitalmente por D. José Simoes Couceiro, Alcalde en funcións (Delegación conferida por Decreto 788.2018 de 21 de decembro) en Pontedeume a 13 de febreiro do 2019.
19/02/2019 | Administración LocalMunicipal
Mesía
Aprobación definitiva do orzamento 2019

Aprobado inicialmente o orzamento xeral para o exercicio económico de 2019, xunto coa plantilla de persoal, en sesión celebrada polo Pleno o día 22 de xaneiro de 2019, e sometido o expediente a información pública durante o prazo de quince días hábiles, en virtude de anuncio publicado no Boletín Oficial da Provincia número 16, de data 23 de xaneiro de 2019, sen que se teñan presentado reclamacións, considérase definitivamente aprobado de conformidade co disposto no artigo 169.1 do Real Decreto Lexislativo 2/2004, do 5 de marzo. Ós efectos da súa entrada en vigor, ao abeiro do artigo 169.3 do RDL 2/2004, faise público o seu resumo por capítulos, así como a plantilla de persoal. PLANTILLA DE PERSOAL DO CONCELLO DE MESÍA A) FUNCIONARIOS DE CARREIRA B) PERSOAL LABORAL TEMPORAL O que se publica para xeral coñecemento, sinalando que, de conformidade co establecido no artigo 171 da do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, contra o acordo de aprobación definitiva poderá interpoñerse directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende a publicación deste anuncio. Mesía, 14 de febreiro de 2019. O alcalde, D. Mariano Iglesias Castro
19/02/2019 | Administración LocalMunicipal
Dodro
Bases de participación no concurso de disfraces do Entroido 2019 do Concello de Dodro

A Xunta de Goberno Local, na sesión ordinaria, do día 13 de febreiro de 2019, aprobou as Bases de participación no concurso de disfraces do Entroido 2019 do Concello de Dodro, que se transcriben a continuación: Con motivo da celebración do Entroido, o Concello de Dodro organiza a través da Concellería de Cultura, Voluntariado e Asociacionismo, un concurso de disfraces para o 5 de marzo de 2019, ás 17:00 h, no polideportivo municipal. Poderase participar individualmente, por parellas ou en grupo, atendendo sempre á clasificación que se establece a continuación, e sempre e cando se cumpran todas as bases. O concurso terá lugar o martes 5 de marzo, martes de Entroido, no polideportivo municipal entre as 17:00 h e as 19:30 h. O prazo de inscrición comezará o día 18 de febreiro, debendo cubrir e asinar a folla de inscrición que estará dispoñible na Casa da Cultura de Dodro, e rematará o propio día do concurso, 5 de marzo, 15 minutos antes de que de comezo o desfile, no pavillón polideportivo. Aceptaranse inscricións por vía telefónica, se ben é de obrigado cumprimento cubrir e asinar a devandita folla de inscrición. Unha vez que comece o concurso, os/as participantes deberán desfilar ante o xurado, que outorgará a cada participante unha puntuación de “0” a “10” a cada disfrace, sendo “0” a puntuación de menos valor, e “10” a puntuación de máis valor. Valorarase non só o disfrace, senón tamén a orixinalidade, desenfado, animación, e demais características que cada membro considere oportunas. Poderase participar nalgunha das categorías seguintes: INDIVIDUAL: Clasificados/as por idades. Infantil 1: de 0 a 6 anos de idade. Infantil 2: de 7 a 12 anos de idade. Xuvenil: de 13 a 18 anos de idade. Adultos: a partir de 19 anos POR PARELLAS: Sen clasificación específica, grupos formados por dúas persoas. GRUPAL: Sen clasificación específica, entendendo como grupo os formados por 3 ou máis persoas.  INDIVIDUAL: 2 premios para cada categoría:  Infantil 1: 2 lotes sorpresa.  Infantil 2: 2 gafas de realidade virtual.  Xuvenil: 2 (cascos inalámbricos + tarxeta spotify premium).  Adultos: 2 fins de semana nunha casa rural para dúas persoas.  POR PARELLAS: 2 premios:  Primeiro premio: 150 €  Segundo premio: 100 €  GRUPAL: 2 premios:  Primeiro premio: 300 €  Segundo premio: 200 € O xurado estará composto por 5 persoas da comunidade municipal. Dodro, 13 de febreiro de 2019 O alcalde Valentín Alfonsín Somoza
19/02/2019 | Administración LocalMunicipal
Pontedeume
Aprobación inicial da Modificación nº1 da Relación de Postos de Traballo (RPT) do Concello de Pontedeume

O Pleno do Concello de Pontedeume, en sesión ordinaria celebrada o día 31 de xaneiro de 2019, adoptou o acordo de aprobación inicial da “Modificación nº1 da Relación de Postos de Traballo (RPT) do Concello de Pontedeume”. De conformidade co disposto no artigo 202 da Lei 2/2015, de 29 de abril, de emprego público de Galicia, sométese o expediente a información pública na Secretaría do Concello polo prazo de vinte días, a contar desde o día seguinte ao da publicación do presente anuncio no Boletín Oficial da Provincia da Coruña, durante o cal os interesados poderán presentar as alegacións que estimen oportunas. Dita modificación da Relación de Postos de Traballo considerarase definitivamente aprobada se durante o devandito prazo non se presentasen reclamacións; no caso contrario, o Pleno da Corporación dispoñerá do prazo dun mes para resolvelas. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 6 de febreiro de 2019.
19/02/2019 | Administración LocalMunicipal
Porto do Son
Emprazamento aos posibles interesados no Procedemento Ordinario 17/2019, tramitado polo Xulgado do Contencioso- Administrativo nº 3 da Coruña

Ponse en coñecemento de todos os posibles interesados que a comunidade de herdeiros de D. Gori Arjun Boukichou Da Graça presentou recurso contencioso- administrativo ante o Xulgado do Contencioso- Administrativo nº 3 da Coruña contra a desestimación presunta polo Concello de Porto do Son da solicitude de revisión de oficio e declaración de nulidade do acordo de aprobación definitiva do proxecto de reparcelación da unidade de actuación UA- 10 das Normas Subsidiarias do Planeamento de Porto do Son. Ao procedemento contencioso- administrativo foille asignado o número procedemento ordinario nº 17/2019. O que se fai público para que os interesados poidan comparecer e personarse nos autos ante aquel órgano xurisdicional no prazo de nove días, de conformidade co disposto polo art.49 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 14 de febreiro de 2019. O Alcalde- Presidente, Asdo. José Luis Oujo Pouso.
19/02/2019 | Administración LocalMunicipal
Cambre
Bases do Certame Literario Xoán Díaz - Cambre 2019

ANUNCIO O Pleno municipal, en sesión ordinaria do día 31 de xaneiro, aprobou, con carácter inicial, as Bases do Certame Literario Xoán Díaz - Cambre 2019. De conformidade co establecido no artigo 49 da Lei 7/1985, do 2 de abril, reguladora das bases do réxime local (LRBRL), ábrese un prazo de trinta días hábiles para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderanse definitivamente aprobadas as Bases do Certame Literario Xoán Díaz - Cambre 2019, e publicaranse integramente no Boletín Oficial da Provincia, de conformidade co establecido no artigo 70.2 da LRBRL. Cambre, 14 de febreiro de 2019. O concelleiro delegado da Área de Cultura, Deportes e Mobilidade P. D. (R. A. núm.1841/2016, do 18 de novembro) Daniel Carballada Rodríguez
19/02/2019 | Administración LocalMunicipal
Aranga
Secretaría - Intervención
Aprobación do padrón de contribuíntes e da liquidación do servizo de axuda a domicilio do mes de xaneiro de 2019

Por Resolución da alcaldía do 14 de febreiro de 2019, aprobouse o padrón de contribuíntes e liquidación do servizo de axuda no fogar correspondente ao mes de xaneiro de 2019, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga.14 de febreiro de 2019 O alcalde Asdo. Alberto Platas Álvarez
19/02/2019 | Administración LocalMunicipal
A Capela
Notificación colectiva e anuncio de cobranza do padrón fiscal xaneiro 2019 das taxas do Servizo de Axuda no Fogar

Acordo do Concello da Capela polo que se aproba o padrón e listas cobratorias das taxas do Servizo de Axuda no Fogar correspondentes ao mes de xaneiro de 2019. Aprobados por Resolución da Alcaldía n.º 2019-0039 ditada con data de 12 de febreiro, o padrón e listas cobratorias das taxas do Servizo de Axuda no Fogar correspondentes ao mes de xaneiro de 2019, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión dos mesmos a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, teñan por convintes. Contra o acto de aprobación dos citados padrón e liquidacións contidas nel poderá interporse recurso previo de reposición ante a Alcaldía Presidencia no prazo dun mes a contar desde o día seguinte ao de finalización da exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas do Servizo de Axuda no Fogar correspondentes ao mes de xaneiro de 2019, en: Oficina de Recadación: Casa do Concello Horario: de 8:00 a 14:00 horas Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecido. Transcorrido o prazo de ingreso voluntario sen que se satisfaga a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos xuros de demora, así como as recargas que correspondan e, no seu caso, das costas do procedemento de prema. A Capela, 14 de febreiro de 2019 O alcalde Manuel Meizoso López
19/02/2019 | Administración LocalMunicipal
Porto do Son
Aprobación do padrón do prezo público pola prestación do servizo de axuda no fogar: xaneiro de 2019

Aprobación de padróns fiscais A Alcaldía-Presidencia do Concello de Porto do Son ditou resolución o 07/02/2019, aprobando o padrón do prezo público pola prestación do Servizo de Axuda no Fogar correspondente ao mes de xaneiro de 2019, por un importe total de 3.035,52 euros (tres mil trinta e cinco euros e cincuenta e dous céntimos). O que se fai público para xeral coñecemento. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes, a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contenciosa-Administrativa. Porto do Son, 14 de febreiro de 2019. O alcalde-presidente Asdo.: José Luis Oujo Pouso
22/02/2019 | Administración LocalMunicipal
Brión
Anuncio aprobación padrón prezo público curso básico lingua galega mes de decembro 2018

Mediante resolución de alcaldía de data de 18 de febreiro de 2019 aprobouse o padrón do prezo público polo curso básico lingua galega correspondente ao mes de decembro 2018. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo de un mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende 22 de febreiro de 2019 ao 22 de abril de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 19 de febreiro de 2019 O Alcalde José Luís García García
22/02/2019 | Administración LocalMunicipal
Ames
Ampliación do prazo de xustificación das axudas da convocatoria de subvencións para promoción de actividades levadas a cabo no ano 2018 por clubes e asociacións deportivas

ANUNCIO Ampliación prazo de xustificación das axudas da convocatoria de subvencións para promoción de actividades levadas a cabo no ano 2018 por clubes e asociacións deportivas En sesión de Xunta de Goberno Local do 14 de febreiro de 2019 foi ampliado o prazo de xustificación das axudas da convocatoria de subvencións para a promoción de actividades culturais levadas a cabo no ano 2018 por clubs e asociacións deportivas do Concello de Ames, exercicio 2018. De conformidade co acordado, o novo prazo ampliado de xustificación remata o día 31 de marzo de 2019. O que se fai público para xeral coñecemento. Ames, 18 de febreiro de 2019. O alcalde José Manuel Miñones Conde
22/02/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65370. Vivenda. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Dylan Steven Tarchoun Valleros solicita de Augas de Galicia, por atoparse nas marxes do río Bolaños ou Arteixo, a autorización de obras no polígono 50, parcela 1667, no lugar de Regocheo, parroquia de Loureda (Santa María), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65370. As obras solicitadas consisten na construción dunha vivenda unifamiliar composta de planta soto e baixa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 14 de febreiro de 2019. O xefe do Servizo Territorial Néstor Rodríguez Arias
22/02/2019 | Administración LocalMunicipal
A Coruña
Área de Rexeneración Urbana e Dereito á Vivenda
Planeamiento
Anuncio de emprazamento no procedemento ordinario 4344/2018

ANUNCIO Emprazamento no procedemento ordinario 4344/2018 da Sección 2 da Sala do Contencioso-Administrativo do Tribunal Superior de Xustiza de Galicia da Coruña. Expediente 631/2016/371 Ante a Sección 2 da Sala do Contencioso-Administrativo do Tribunal Superior e Xustiza de Galicia, a comisión xestora do SUD-5 “Cidade da Tecnoloxía e Parque Alto”, interpuxo un recurso contencioso-administrativo, procedemento ordinario número 4344/2018, contra o acordo da Xunta de Goberno Local do 15 de xuño de 2018, sobre procedemento de avaliación ambiental estratéxica simplificada do plan parcial do sector SUD-5. En consecuencia, polo Decreto DEC/AYT/606/2019 do 7 de febreiro de 2019, esta Alcaldía resolveu: “Primeiro. –Remitir en forma ao Tribunal Superior de Xustiza de Galicia, Sala do Contencioso-Administrativo, Sección 2, o expediente administrativo coa referencia 631/2016/371, relativo ao Plan Parcial do sector de solo urbanizable SUD-5 “Cidade da Tecnoloxía e Parque Alto”, promovido pola Comisión Xestora do SUD-5, para os efectos previstos no procedemento ordinario número 4344/2018. Segundo. –Emprazar aos interesados para que poidan acudir como demandados no prazo de nove días, no procedemento ordinario número 4344/2018, de conformidade co previsto no artigo 49 da Lei da xurisdición contencioso-administrativa. Terceiro. –Comunicar á Sala do Contencioso-administrativo, Sección 2, do Tribunal Superior de Xustiza de Galicia que a día de hoxe este Concello non ten coñecemento de outros recursos contencioso-administrativos en relación con este asunto”. O expediente completo tivo entrada no órgano xudicial o 12 de febreiro de 2019. De conformidade co previsto no 49 da Lei 29/1998, do 13 de xullo, reguladora da xurisdición contencioso-administrativa, e para que sirva de notificación nos termos establecidos no artigo 44 da Lei 39/2015, do 1 de outubro, do procedemento administrativo común das administracións públicas, emprazase a todas as posibles persoas interesadas, para que poidan comparecer e presentarse nos autos, ante a Sección 2 da Sala do contencioso-administrativo do Tribunal Superior de Xustiza de Galicia, no prazo de NOVE DÍAS, contados a partir do día seguinte ao da publicación deste anuncio no Boletín Oficial do Estado. A Coruña, 18 de febreiro de 2019. Concelleiro responsable de Rexeneración Urbana e Dereito á Vivenda P. D. (Decreto do 16.06.2015) Lourdes Patricia Broadhurst Kleber
22/02/2019 | Administración LocalMunicipal
Laxe
Exposición pública do padrón SAF de decembro 2018

Exposición pública do padrón fiscal do prezo público do Servizo de Axuda no Fogar correspondente ao mes de decembro de 2018 En data 15 de febreiro de 2019 ditouse a Resolución da Alcaldía número 132/2019, cuxo teor literal é a seguinte <<Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP n.º 69, do 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 13/02/2019, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de decembro de 2018. En uso das atribucións que me confire o artigo 21.1. f) da Lei 7/1985, do 2 de abril, Reguladora das bases de réxime local, esta Alcaldía RESOLVE: Primeiro. –Aprobar o padrón do prezo público polo servizo de axuda no fogar correspondente ao mes de decembro de 2018 que importa un total de dous mil catrocentos sesenta e dous euros e corenta e seis cents (2.462,46 euros), que comprende un total de 58 recibos. Segundo. –Expoñer ao público o padrón aprobado, mediante a publicaciòn de edicto no Boletín Oficial da Provincia e no taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro. –Contra as liquidacións aprobadas, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses, contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto. –O prazo de cobro en período voluntario será de 2 meses, contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe.>> Laxe, a 18 de febreiro de 2019. O primeiro tenente de alcalde Por delegación por ausencia (Resolución n.º 759/2018, do 28/09/2018) Yesika Maria Servanda Noguera Del Guayo
22/02/2019 | Administración LocalMunicipal
A Coruña
Área de Rexeneración Urbana e Dereito á Vivenda
Mobilidade
Corrección de erros do extracto do Decreto relativo ó emprazamento aos interesados no recurso contencioso-administrativo, procedemento ordinario 0000292/2018, interposto pola Compañía de Tranvías da Coruña, S. A.

ANUNCIO Corrección de erros do extracto do Decreto relativo ó emprazamento aos interesados no recurso contencioso-administrativo, procedemento ordinario 0000292/2018, interposto pola Compañía de Tranvías da Coruña, S. A. No Decreto de 12 de febrero de 2019 do concelleiro delegado de Mobilidade Sostible publicado no Boletín Oficial da Provincia da Coruña n.º 33, do 15.02.2019, advertiuse un erro, xa que no punto segundo otorgábase un prazo de nove días para comparecer e persoarse, contados a partir do seguinte ao da publicación do anuncio no BOP en lugar de no BOE. Polo que mediante Decreto do 18 de febreiro do 2019, procede modificar o apartado segundo do Decreto de data 12 de febreiro de 2019, (COR/DEC/762/2019), que quedará redactado como sigue: Segundo. –Poñer en coñecemento dos interesados no expediente, que foi interposto recurso contencioso-administrativo que a continuación se identifica para que lles sirva de notificación e emprazamento, a fin de que poidan comparecer e persoarse en autos, non prazo de 9 (nove) días, contados a partir do seguinte ao da publicación do anuncio no BOE, de conformidade co establecido non artigo 49 dá Lei dá xurisdición contencioso administrativa: Procedemento ordinario 0000292/2018. Recorrente: COMPAÑÍA DE TRANVÍAS DE LA CORUÑA, S. A. Órgano xudicial: Xulgado de lo Contencioso-Administrativo número 4 (calle Capitán Juan Varela, antiga sede Audiencia Provincial, 3.ª planta, A Coruña. Obxecto. –Acordo da Xunta de Goberno Local de 27 de setembro de 2018 sobre aprobación inicial de tarifas do autobús urbano e do 28 de decembro de 2018 polo que se aproban, entre outros, a revisión das tarifas do transporte colectivo de viaxeiros. A Coruña, a 18 de febreiro do 2019. O concelleiro delegado de Mobilidade Sostible Daniel Díaz Grandío
22/02/2019 | Administración LocalMunicipal
Brión
Anuncio aprobación padrón prezo público curso preparación acceso a ciclos medios mes de decembro 2018

Mediante resolución de alcaldía de data de 18 de febreiro de 2019 aprobouse o padrón do prezo público polo curso preparación acceso a ciclos medios correspondente ao mes de decembro 2018. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo de un mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende 22 de febreiro de 2019 ao 22 de abril de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 19 de febreiro de 2019 O Alcalde José Luís García García
22/02/2019 | Administración LocalMunicipal
Noia
Administración Financeira. Intervención
Anuncio Bases Concursos Entroido 2019

ANUNCIO: Faise público que por Resolución do Concelleiro Delegado número 2019-0487 apróbanse as bases reguladoras do “Concurso Infantil de Entroido Concello de Noia 2019” e da “XXV Edición do Concurso – Desfile Rally París – Dakar entroido 2019”, que están ao público no taboleiro de edictos do Concello situado na rúa Rosalía de Castro núm.2 de Noia; onde se poderá consultar en horario de 8:00 a 15:00 horas de luns a venres, así coma na sede electrónica do Concello (noia. sedelectronica. gal). Noia, 19 de Febreiro de 2019. O Concelleiro Delegado de Festexos, Turismo e Cultura José Pérez Martínez
26/02/2019 | Administración LocalMunicipal
Narón
Secretaría
Publicación definitiva do cadro de persoal e RPT do Concello de Narón e Padroado da Cultura 2019

Edicto de aprobación definitiva da RPT 2019 Publicado o edicto de aprobación inicial do cadro de persoal e RPT do Concello de Narón e do Padroado de Cultura 2019 no BOP da Coruña n.º 9 de data 14.01.2019, e transcorridos os 20 días hábiles sen que se presentase alegación algunha contra elas, enténdese aprobadas definitivamente, e polo tanto procedese a súa publicación, ao abeiro do disposto no artigo 202.2 da Lei 2/2015, do 29 de abril, de emprego público de Galicia, así como o establecido no artigo 112 en relación co 90 da Lei 7/1985, do 2 de abril, reguladora das bases do réxime local. Narón, 20 de febreiro de 2019. A alcaldesa Marian Ferreiro Díaz LENDA
26/02/2019 | Administración LocalMunicipal
O Pino
Emprazamento das persoas interesadas no recurso contencioso-administrativo

ANUNCIO Emprazamento das persoas interesadas no recurso contencioso-administrativo Asunto: Emprazamento aos interesados no procedemento ORDINARIO 0000441/2018 diante do Xulgado Contencioso-Administrativo n.º 2 de Santiago de Compostela. O Xulgado do Contencioso-Administrativo n.º 2 de Santiago de Compostela remitiu ao Concello de O Pino un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ORDINARIO 0000441/2018, correspondente ao recurso contencioso-administrativo interposto por Fabio Miguel Gueorguieva Nally contra o concello de O Pino sobre desestimación presunta. En consecuencia, esta Alcaldía acordou na data 20/02/2019, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interessadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). O Pino, a 20 de febreiro de 2019. O alcalde-presidente Asdo.: Manuel Taboada Vigo
26/02/2019 | Administración LocalMunicipal
Mañón
Padrón subministro de auga, cuarto trimestre 2018

O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, nos termos previstos no referido artigo; a repercusión do canon da auga poderá ser obxecto de reclamación económico-administrativa ante o órgano económico administrativo da Comunidade Autónoma de Galicia no prazo dun mes dende que se entenda producida a notificación. O período de pago en vía voluntaria remata o 21 de abril de 2019. Transcorrido este prazo iniciarase o período executivo e a débeda esixirase pola vía de constrinximento; polo Concello a débeda correspondente ó subministro da auga e pola Consellería competente en materia de facenda da Xunta de Galicia a débeda correspondente ó canon da auga. Mañón, 21 de febreiro de 2019. O ALCALDE Alfonso Emilio Balseiro Gómez
26/02/2019 | Administración LocalMunicipal
Porto do Son
Aprobación do padrón fiscal da taxa por aproveitamentos especiais da vía pública con parada de automóviles que prestan servizos de transporte urbano: exercicio 2019

A Alcaldía- Presidencia do Concello de Porto do Son ditou resolución o 20/02/2019, aprobando o Padrón fiscal do ano 2019 da taxa por aproveitamentos especiais da vía pública con parada ou sitio de automóbiles que prestan servizos urbanos de transporte. Así mesmo, aprobou os recibos do referido Padrón, en concepto de taxa por aproveitamentos especiais da vía pública con parada ou sitio de automóbiles que prestan servizos urbanos de transporte durante o período correspondente ao ano 2019, comeza por Adriana Soledad Houmadi Cousiño (licenza nº 4) e remata por Chloe Anne Quito Benyakhlef (licenza nº 22), sendo o número total de recibos de 11 (once), por un importe total de 693,00 euros. Os períodos de pagamento, para cada semestre do ano 2019, son os seguintes: - 1º semestre: do 1 ao 15 de marzo. - 2º semestre: do 15 ao 31 de xullo. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 21 de febreiro de 2019. O Alcalde- Presidente, Asdo. José Luis Oujo Pouso.
26/02/2019 | Administración LocalMunicipal
Melide
Nomeamento de funcionario interino

ANUNCIO NOMEAMENTO DE FUNCIONARIO INTERINO Por Decreto da Alcaldía n.º 118/2019, de data 15 de febreiro de 2019, acordouse nomear funcionario interino para cubrir a praza como funcionario interino dentro do suposto que regula o artigo 10.1. d) do TREBEP aprobado por Real Decreto Lexislativo 5/2015, do 30 de outubro, Escala de Administración Xeral, Subescala Administrativa, grupo C, subgrupo C1, nivel complementario de destino 22, a STEFAN ANDREI PUIGVEHI STELMACH, con D. N. I. n.º 3355__, debendo tomar posesión no prazo de 5 días naturais, a contar do seguinte ao que lle fora notificado o nomeamento. Melide, 20 de febreiro de 2019. A alcaldesa Dalía García Couso
26/02/2019 | Administración LocalMunicipal
Carballo
Aprobación de padróns fiscais de 2019: IVTM, taxa de lixo e taxa de vaos

ANUNCIO Aprobación Padróns Fiscais de 2019: IVTM, taxa de lixo e taxa de vaos Por resolución da Alcaldía n.º 433/2019, do 20/02/2019, téñense aprobado os padróns fiscais da taxa de recollida de lixo domiciliaria, da taxa de recollida de lixo comercial, da taxa por reserva de espacio para estacionamento e vaos e do imposto de vehículos de tracción mecánica correspondentes ao período impositivo de 2019, no que figuran as liquidacións tributarias correspondentes a cada suxeito pasivo, dacordo cos seguintes datos: 1.–Taxa pola prestación do servizo de recollida domiciliaria de lixo e residuos sólidos urbanos, nas súas modalidades de vivenda e comercial. Lixo vivenda Importe total do padrón. 1.092.596,28 € Lixo comercial Importe total do padrón. 298.035,66 € 2.–Taxa pola reserva de estacionamentos en vía pública para parada de buses, carga e descarga e vados permanentes. Importe total do padrón. 100.383,94 € 3.–Imposto sobre vehículos de tracción mecánica Importe total do padrón. 1.229.706,94 € Polo medio do presente anuncio, procédese á exposición pública dos devanditos padróns durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examinar os padróns no Servizo de Xestión Tributaria do Concello, a fin de comprobar a exactitude dos datos que lles afecten. Recursos: Contra o acto de aprobación dos padróns e as liquidacións incorporadas ao mesmo, poderase formular recurso de reposición ante esta Alcaldía, no prazo dun mes, a contar desde o día seguinte á finalización do período voluntario de cobranza. Prazo, lugar e forma de pagamento: O período voluntario de cobro das liquidacións resultantes deste padrón abranguerá desde o día 1 de marzo ao día 30 de abril de 2019. Durante este período os contribuintes poderán facer o pagamento das correspondentes débedas nas oficinas da Recadación Municipal, sitas na rúa Camiño Novo n.º 7, entreplanta Galerías Comerciais, en horario de luns a venres, de 09.00 a 13.30 horas, polas mañás, e de 16.00 a 18.00 horas, polas tardes. Os recibos domiciliados pasaranse ao cobro a partires do día 1 de abril de 2019. Os recibos non domiciliados deberán ser aboados en efectivo. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez recibida a mesma e ata o fin do prazo voluntario en vía executiva, e do 20% unha vez transcorrido dito prazo. Carballo, 21 de febreiro do 2019. O ALCALDE, Evencio Ferrero Rodríguez
26/02/2019 | Administración LocalMunicipal
Cabana de Bergantiños
Aprobación das bases de comparsas do Entroido de Cabana de Bergantiños 2019

ANUNCIO Publicación das Bases do Concurso de Comparsas de Cabana de Bergantiños 2019 Por Resolución da Alcaldía do 12 de febreiro de 2019 aprobáronse as seguintes bases para a participación no Concurso de Comparsas de Cabana de Bergantiños 2019”, que de conformidade coa Lei 38/2003, de subvencións son obxecto de publicacións: “PRIMEIRA.–Co obxecto de promover unha das festas tradicionais máis celebrada no noso Concello e recuperar unha das prácticas máis populares destas datas, o Concello de Cabana de Bergantiños convoca unha nova edición do Concurso de Comparsas. SEGUNDA.–Este concurso celebrarase o martes 5 de marzo de 2019 a partir das 18:30 no Pavillón Polideportivo Municipal. TERCEIRA.–Para poder participar e optar aos premios é imprescindíble cubrir a solicitude de inscrición e presentala no Rexistro do Concello, ata o día 4 de marzo de 2019. A persoa que actúe como representante deberá acompañar fotocopia do seu DNI e certificado de conta bancaria. CUARTA.–Entenderase por comparsa un grupo de máscaras ou disfraces cun número mínimo de 7 persoas. No caso de comparsas nas que tódolos seus membros sexan menores de idade, deberán nomear un representante maior de idade. QUINTA.–As comparsas que necesiten música deberán facilitala ao Dpto. de Cultura en formato MP3 o mesmo día da inscrición. O pase de cada comparsa non poderá superar 5 minutos de duración (en caso contrario, contará como penalización para o xurado). SEXTA.–As comparsas participantes terán opción ós seguintes premios en metálico: SÉTIMA.–O xurado poderá declarar deserto calquera dos premios se considera que os participantes non reúnen a calidade precisa. Ademais, atendendo á calidade dos disfraces presentados, poderá entregar os accésits que crea convenientes en calquera das modalidades, non superando no seu conxunto o importe de 150 €. OITAVA.–O xurado terá en conta a orixinalidade dos disfraces, a vistosidade, simpatía e posta en escena, debendo ter unha temática común en base a unha representación ou unha actuación musical. NOVENA.–O xurado estará composto por persoas relacionadas co mundo da cultura, educación ou gañadores de anos anteriores, sendo secretario do mesmo un empregado municipal. O xurado será designado polo Concello de Cabana de Bergantiños e levantará acta ao remate do concurso. DÉCIMA.–O xurado terá potestade para resolver calquera dúbida que poida xurdir no desenvolvemento do concurso. UNDÉCIMA.–A orde de participación será por rigurosa orde de inscrición. DUODÉCIMA.–A inscrición implica o total coñecemento das bases do concurso. O incumprimento dalgunha destas bases supón a descalificación e baixa do concurso”. Cabana de Bergantiños, 12 de febreiro de 2019. O alcalde, José Muíño Domínguez
26/02/2019 | Administración LocalMunicipal
Ferrol
Xestión Tributaria
Padrón taxas 2019 (nichos, vados, terrazas, reserva e quioscos) e caixeiros 2019

Os días que se indican a continuación aprobáronse por decreto da Alcaldía os seguintes Padróns municipais correspondentes ó exercicio 2019. TAXA POLA INSTALACION DE QUIOSCOS o día 06/02/2019. TAXA DO CEMITERIO MUNICIPAL – NICHOS o día 07/02/2019. TAXA POLA RESERVA DE PARADA o día 07/02/2019. TAXA DE PASOS E PLACAS – VADOS o día 11/02/2019. TAXA DE MESAS Y SILLAS o día 11/02/2019. TAXA POLA INSTALACION DE CAIXEIROS o día 12/02/2019 Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 19 de febreiro de 2019 O alcalde Asdo.: Jorge Juan Suárez Fernández
26/02/2019 | Administración LocalMunicipal
Pontedeume
Anuncio de aprobación dos padróns do servizo de axuda no fogar (dependencia e libre concorrencia) do mes de xaneiro de 2019

Mediante Decreto de Alcaldía nº 78/2019 do 19/02/2019, aprobáronse os padróns/matrículas de: · Prezo Público pola Prestación do Servizo de Axuda a Domicilio de Libre Concorrencia · Prezo Público pola Prestación do Servizo de Axuda a Domicilio Dependencia correspondentes ao mes de xaneiro de 2019, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. En Pontedeume, 20 de febreiro de 2019 Alcalde-presidente D. Bernardo Fernández Piñeiro
26/02/2019 | Administración LocalMunicipal
Lousame
Publicación anuncio aprobación definitiva MC 1/2019

Aprobación definitiva da MC 1/2019 De conformidade cos artigos 169 e 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de créditos 1/2019 mediante a modalidade de crédito extraordinario, por un importe de cento corenta e seis mil catrocentos trinta e un euros con oitenta e catro céntimos (146.431,84). O dito expediente foi aprobado inicialmente polo Pleno na sesión do 18/01/2019 e publicado o anuncio de exposición pública no Boletín Oficial da Provincia da Coruña núm.15, do 22/01/2019; finalizado o prazo de quince días hábiles non se presentou ningún tipo de reclamación. O resumo dos créditos do orzamento de gastos e ingresos do Concello para 2019, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do Real Decreto Lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 15 de febreiro de 2019. A alcaldesa M.ª Teresa Villaverde Pais
26/02/2019 | Administración LocalMunicipal
Arteixo
Secretaría Xeral
Extracto da convocatoria ao abeiro das bases reguladoras da concesión de becas para o estímulo da excelencia académica para a formación en centros de traballo (FCT) no estranxeiro - Ano 2019

Obxecto.- Establecemento de condicións e procedementos a seguir para a solicitude e concesión, en réxime de concurrencia competitiva, de becas como estímulo da excelencia académica a través da formación en centros de traballo no estranxeiro como módulo profesional obrigatorio establecido para a obtención da titulación. Persoas destinatarias.- Alumnado empadroado en Arteixo que esté matriculado en centro público de Formación Profesional nos niveis para os que se define a obrigatoriedade das prácticas. Para a realización das prácticas correspondentes ás FCT, teranse en conta os criterios legalmente establecidos pola administración educativa con competencias na materia. Bases reguladoras.- A convocatoria realízase ao abeiro das bases reguladoras da concesión de becas para o estímulo da excelencia académica para a formación en centros de traballo (FCT) no estranxeiro vixentes publicadas no BOP. Contía.- O importe da consignación presupostaria ascende a 8.700 € con cargo a partida 320.48900 do presuposto ordinario para o 2019. Criterios de valoración.- As bases reguladoras conteñen os criterios de concesión e criterios complementarios aplicables para a valoración das solicitudes e a concesión en concorrencia competitiva. Prazo de presentación.- O prazo de presentación de solicitudes será de 15 días naturais contados dende o seguinte á publicación no BOP deste extracto. Arteixo, 20 de febreiro de 2019 Asdo.: Celina Varela Suárez Concelleira de Relacións coa Comunidade Educativa
26/02/2019 | Administración LocalMunicipal
A Pobra do Caramiñal
Revisión de oficio licenzas urbanísticas 1/2006 e 2/2006

Aprobado o inicio do expediente de revisión de oficio dos acordos da Xunta de Goberno Local de data 10/01/2006 polos cales se outorgaron as licenzas urbanísticas 1/2006 e 2/2006 relativas á construcción en dúas fases dunha vivenda unifamiliar na rúa Ribeiriña deste Concello, de conformidade co artigo 83 da Lei 39/2015, de 1 de outubro, do Procedemento Administrativo Común das Administracións Públicas, sométese a información pública polo prazo de vinte, a contar desde o día seguinte ao de publicación do presente anuncio no Boletín Oficial da Provincia da Coruña. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://apobra.sedelectronica.es]. Na Pobra do Caramiñal, a vinte de febreiro de 2019 O alcalde José Luis Piñeiro García.